29. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 866 της 8/27 Δεκ. 1962 (ΦΕΚ Α΄ 218) Περί διαδικασίας διοικητικών αποβολών και κατεδαφίσεων κτισμάτων ανεγειρομένων αυθαιρέτως επί ακινήτων προοριζομένων δια την στέγασιν των προσφύγων. Έχοντες υπ’ όψει: α)Τας διατάξεις της παρ. 10 του άρθρου δευτέρου του Ν.Δ. 4176/61 «περί κυρώσεως, τροποποιήσεως και συμπληρώσεως της υπ’ αριθ. 111/60 πράξεως του Υπουργικού Συμβουλίου κλπ., β)την υπ’ αριθ. Ζ1/1495/61 απόφασιν του Υπουργού Κοινωνικής Προνοίας «περί εκχωρήσεως αρμοδιοτήτων εις τον Υφυπουργόν Κοινωνικής Προνοίας» (ΦΕΚ 420/26.11.1961, τεύχος Β΄) και γ)την υπ’ αριθ. 806/1962 γνωμοδότησιν του Συμβουλίου της Επικρατείας, απεφασίσαμεν και διατάσσομεν: Άρθρον μόνον.-Αι διατάξεις του άρθρ. 3 της υπ’ αριθ. 111/1960 πράξεως του Υπουργικού Συμβουλίου ως αύται συνεπληρώθησαν και ετροποποιήθησαν δια του κυρώσαντος ταύτην υπ’ αριθ. 4176/61 Ν.Δ/τος αι αναφερόμεναι εις την διαδικασίαν της διοικητικής αποβολής και κατεδαφίσεως επεκτείνονται αναλόγως και έχουν εφαρμογήν από της ισχύος του παρόντος και επί πάσης περιπτώσεως αυθαιρέτου καταλήψεως ή κατοχής κρατικών ακινήτων προοριζομένων δια την στέγασιν των αστών προσφύγων. Βλ. άρθρ. 3 Β.Δ. 692/1961 περί κωδικοπ. κλπ. (κατωτ. σελ. Κρατικά ακίνητα ως ανωτέρω νοούνται, τα τελούντα υπό την διαχείρισιν του Υπουργείου Κοινωνικής Προνοίας ως ευρισκόμενα εντός χώρων α)απαλλοτριωθέντων δια την αποκατάστασιν των προσφύγων του 1922 δυνάμει των διατάξεων του άρθρ. 119 του Συντάγματος του 1927 ή διατάξεων ετέρων Νόμων, β)περιελθόντων αυτώ δι’ αγοράς ή δωρεάς ή ετέρας πράξεως παραχωρήσεως ή μεταβιβάσεως, ως και οι δυνάμει των Νόμ. 4592/1930 «περί κυρώσεως της συμβάσεως περί  εκκαθαρίσεως της Ε.Α.Π. και ρυθμίσεως των εκ ταύτης απορρεόντων ζητημάτων» και 4857/1930 «περί μεταβιβάσεως εις το Ελληνικόν Δημόσιον της κινητής και ακινήτου περιουσίας του Ε.Α.Π. κλπ.», γ)τεθέντων εις την διάθεσιν του Υπουργείου τούτου καθ’ οιονδήποτε τρόπον προς εξυπηρέτησιν του σκοπού της αποκαταστάσεως ή της προσωρινής στεγάσεως των προσφύγων υπό του Δημοσίου ή Νομικών Προσώπων ή ετέρων Κοινωφελών Οργανισμών και περιλαμβανομένων εις τα κτηματολογικά διαγράμματα του Υπουργείου Κοινωνικής Προνοίας και δ)κατεχομένων υπό τούτου εξ επιτάξεως. 2.Πάσα διάταξις αντικειμένη τω παρόντι καταργείται. Η ισχύς του άρχεται μετά ένα μήνα από της δημοσιεύσεώς του δια της Εφημερίδος της Κυβερνήσεως. Εις τον αυτόν επί της Κοινωνικής Προνοίας Υφυπουργόν, ανατίθεμεν την δημοσίευσιν και εκτέλεσιν του παρόντος. 